પુણ્ય કમાવા જતાં અન્ય લોકોને થતા ત્રાસ સામે પશુપ્રેમીઓ જોતા નથી એમ જણાવતાં એક બિનસરકારી સંસ્થાના પદાધિકારીએ મિડ-ડે LOCALને કહ્યું હતું કે ‘આજે ઘાટકોપરમાં દરેક ગલીમાં એક ગાય સાથે ચારો લઈને અમુક વ્યક્તિઓ ધંધો ખોલીને બેઠી છે. આ ગાયો તેમની હોતી નથી, તેઓ ભાડેથી લઈ આવે છે. પુણ્ય કમાવાના નામે પશુપ્રેમીઓ આ ગાયોને તેના ખોરાકથી વધુ ખવડાવવા પહોંચી જાય છે. આ ગાયો તબેલામાંથી સવારે છોડી મૂકવામાં આવે છે, જે સાંજે પોતાની મેળે રોડ પર રખડતી-રખડતી તબેલામાં પહોંચી જાય છે. પશુપ્રેમીઓ તેમના પ્રેમ પર થોડો કન્ટ્રોલ કરે તો જ આ સમસ્યાનું નિરાકરણ થઈ શકે એમ છે. લોકોમાં જાગરૂકતા લાવવા માટે અમારી ટીમ કામે લાગી ગઈ છે જે મંદિરો પાસે જઈને લોકોને સમજાવી રહી છે.’